b'\n_START_ARTICLE_\nFast ejendom\n_START_PARAGRAPH_\nFast ejendom er et juridisk begreb for et afgr\xc3\xa6nset jordstykke med de opf\xc3\xb8rte bygninger, faste tr\xc3\xa6er og buske samt stikledninger i jorden. Det ang\xc3\xa5r alts\xc3\xa5 noget fysisk. En fast ejendom er entydigt defineret ved begrebet Bestemt Fast Ejendom (BFE), som er registreret i Matrikelregisteret, der administreres af Geodatastyrelsen. Begrebet samler ejendomsbegreberne Samlet Fast Ejendom, Bestemt Fast Ejendom (gl.) og Vurderingsejendom. Begrebet Samlet Fast Ejendom anvendes i Udstykningsloven om jordstykker (matrikelnumre), som \xc3\xb8nskes noteret samlet._NEWLINE_Ejendomsretten til fast ejendom fremg\xc3\xa5r af Tingbogen.'